शिक्षा मन्त्रालयले राजधानीबाहिर तीनवटा मेडिकल कलेज खोल्नका लागि उच्चस्तरीय अध्ययन कार्यदल गठन गरेको छ । केसीसँगको पछिल्लो अनशनका क्रममा जतिसक्दो छिटो सरकारी लगानीमा इलाम या पाँचथर, उदयपुर र डडेलधुरा या डोटीमा मेडिकल कलेज खोल्ने सम्झौता भएको थियो । त्रिविका पूर्वउपकुलपति केदारभक्त माथेमाको संयोजकत्वमा गठित कार्यदलले समेत ती तीन ठाउँमा मेडिकल कलेज खोल्न सरकारलाई सुझाव दिएको थियो ।
